
Ruth, egy bukott nő és lehetőségei a viktoriánus Angliában

A bukott nők egész életükre meg voltak bélyegezve a viktoriánus Angliában. Elizabeth Gaskell regényeiben gyakran írt társadalmi problémákról, és mint egy unitárius lelkész felesége, aktív részt vállalt férje szociális munkájában. Korának társadalmi problémáit jól ismerte, beleértve a prostitúciót is. Dolgozatomban Elizabeth Gaskell Ruth című regényét vizsgálom, amelyben egy bukott nő küzd a közösség tiszteletének visszaszerzéséért. A dolgozat Gaskell másik két bukott női alakjával hasonlítja össze Ruth karakterét, hogy hangsúlyozza annak különlegességét. Az elemzés a női karakterek bukásának résztvevőire, körülményeire, illetve a bukás utáni életre és lehetőségekre fókuszál. A dolgozat a témát társadalomtörténeti szemszögéből közelíti meg és röviden összefoglalja a korszak jellemzőit. Dolgozatom célja, hogy részletes elemzést nyújtson a bukott nő gaskelli ábrázolásról, és hogy megmutassa, a regényt lehet olyan „társadalmi megoldás regényként” olvasni, amely megoldást ajánl az adott társadalmi problémára.



